એ વાત જાણવી જરૂરી છે કે એક પછી એક ઈમામના આવવામાં કોઈ ગાળો કદી નથી રહ્યો એ અર્થમાં કે જ્યારે પણ કોઇ ઇમામ આ દુનિયા માંથી જતા હતા અથવા શહાદત પામતા તો બીજા ઇમામ તેમની જગ્યા લેતા હતા. એટલા માટે કે થોડા સમય માટે પણ જો ગાળો પડે તો ભવિષ્યમાં શંકા ઉભી થાય અને ઈલાહી મકસદ ખતરામાં પડે. ગુમરાહ કરતા વિચારો, મુંજવણ, અને ફસાદ દિને ઈસ્લામની સત્યતાની રાહમાં આવી જાત અને તોફાની લોકોને જુઠા દાવા કરવાની અને બિદઅત દાખલ કરવાની તક મળી જાત અને તેઓ ઈમાનનો નાશ કરવામાં મશ્ગુલ થઈ જતે અને હક રસ્તા સુધી પહોંચી ન શકાત.